

Lietuvos Respublikos Vyriausybė

**nutarimas**

**Dėl LIETUVOS RESPUBLIKOS VYRIAUSYBĖS 2006 M. KOVO 29 D. NUTARIMO NR. 309 „DĖL ATLYGINIMO UŽ LIETUVOS RESPUBLIKOS GYVENTOJŲ REGISTRO DUOMENŲ VIENETĄ DYDŽIO PATVIRTINIMO“ PAKEITIMO**

2014 m. rugpjūčio 27 d. Nr. 836
Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 2006 m. kovo 29 d. nutarimą Nr. 309 „Dėl atlyginimo už Lietuvos Respublikos gyventojų registro duomenų vienetą dydžio patvirtinimo“ ir jį išdėstyti nauja redakcija:

„**LIETUVOS RESPUBLIKOS VYRIAUSYBĖ**

**NUTARIMAS**

**DĖL ATLYGINIMO UŽ LIETUVOS RESPUBLIKOS GYVENTOJŲ REGISTRO DUOMENŲ VIENETĄ DYDŽIŲ SĄRAŠO PATVIRTINIMO**

Vadovaudamasi Lietuvos Respublikos civilinio kodekso 4.261 straipsniu, Lietuvos Respublikos gyventojų registro įstatymo 11 straipsnio 4 dalimi ir Lietuvos Respublikos valstybės informacinių išteklių valdymo įstatymo 29 straipsnio 7 dalimi, Lietuvos Respublikos Vyriausybė nutaria:

Patvirtinti atlyginimo už Lietuvos Respublikos gyventojų registro duomenų vienetą dydžių sąrašą (pridedama).“

2. Šis nutarimas įsigalioja 2015 m. sausio 1 dieną.

Ministras Pirmininkas Algirdas Butkevičius

Vidaus reikalų ministras Dailis Alfonsas Barakauskas

PATVIRTINTA
Lietuvos Respublikos Vyriausybės
2006 m. kovo 29 d. nutarimu Nr. 309
(Lietuvos Respublikos Vyriausybės
2014 m. rugpjūčio 27 d. nutarimo Nr. 836
redakcija)

**atlyginimo už Lietuvos Respublikos gyventojų registro duomenų vienetą dydŽIŲ SĄRAŠAS**

|  |  |  |
| --- | --- | --- |
| Eil. Nr. | Duomenų teikimo būdai | Atlyginimo už duomenų vienetą dydis, eurais, be pridėtinės vertės mokesčio  |
| 1. | Lietuvos Respublikos gyventojų registro objekto duomenų paieška ir peržiūra kompiuterio ekrane pagal Lietuvos Respublikos gyventojų registro duomenų gavėjo pateiktą užklausą, neperduodant pačių duomenų | 0,31  |
| 2. | Lietuvos Respublikos gyventojų registro objekto duomenų perdavimas duomenų perdavimo kanalu pagal Lietuvos Respublikos gyventojų registro duomenų gavėjo pateiktą automatizuotą užklausą | 0,27  |
| 3. | Lietuvos Respublikos gyventojų registro objekto duomenų teikimas Lietuvos Respublikos gyventojų registro duomenų gavėjams formuojant Lietuvos Respublikos gyventojų registro išrašą ar kitus dokumentus, kurie gali būti teikiami raštu, elektroniniu paštu ar kompiuterinėse laikmenose | 0,84  |
| 4. | Gyventojų registro tarnybos pažymos išdavimas | 2,9  |
| 5. | Gyventojų registro tarnybos pažymos išdavimas skubos tvarka per vieną darbo dieną nuo prašymo gavimo  | 5,79  |

\_\_\_\_\_\_\_\_\_\_\_\_\_\_\_\_\_\_